De pequeno, meus pais eran os meus heroes.
Logo, a vida complicouse un pouco.
Iso é un kaiju.
Non é un heroe, pero tampouco un vilán.
Velaí está.
Ese é o noso heroe.
Ultraman.
Leva 30 anos protexéndonos
cos seus incribles poderes para manter a todos a salvo.
El dicía que mantiña o equilibrio.
Eu, que era xenial.
Pero ser un heroe, un ídolo ou unha icona non é como pensades.
Hai que tomar decisións difíciles,
decidir quen é máis importante.
Pero iso non é o máis difícil.
O máis difícil...
Non tiña nin idea ata que me tocou a min.
ODAIBA, XAPÓN
Schuwatch!
Eu son Ultraman!
Temos que ver como vai o curry, Ultraman!
Mina, informe sobre o curry.
A temperatura é estable,
pero hai que removelo, profesor Sato.
Que che parece?
Dez minutos.
Si, dez minutos máis.
Que miras?
Nada.
Oe, Ultraman!
Cando salves o curry de teu pai,
voa ata aquí para salvar o teu equipo!
Aí vai Matsui!
Os Tigers van perdendo.
Será mellor deixala soa.
Non é o teu día, Gomora!
Usa o Escudo de Forza, Ultraman!
É demasiado forte. Non poderei contela moito máis.
Distráea co Ultracorte!
Afasta, monstro!
Ultraman!
O temporizador de cor.
Tes que centrarte, se non, volverás á túa forma humana.
Kenji. A tarefa máis importante de Ultraman é atopar o equilibrio.
Comprendes?
Venme dar unha cacholada.
Aí vai o lanzamento.
Alza o voo e acaba no centro do campo.
Así se fai, Matsui!
Si, é bastante bo.
O malo é que xoga nos Giants.
Veña, mamá. É o mellor xogador da liga.
Ataque sónico!
Non! Para!
Kenji, se puideses escoller, quen serías?
Matsui ou Ultraman?
Unha pregunta moi importante para un neno.
ALERTA POR KAIJU
Chamada entrante do Dr. Onda.
Emiko. Hayao...
...o nivel das defensas.
A vosa familia e a miña corren perigo.
Achégase Xigantrón.
Vai a por vós.
Xa vou eu. Ti queda con Kenji.
Non vaias, papá.
Queda, por favor.
Queda a ver o partido.
Volverei na sétima entrada.
Prométesmo?
Papá.
Ola, Kenji. Son papá.
Estás enfadado, enténdoo.
20 ANOS DESPOIS
Sei que deixar a túa vida non foi unha decisión fácil.
Os Ánxeles, os Dodgers, milleiros de fans.
O que che pido, está por riba do béisbol.
O mundo necesita que sexas algo máis.
ROLDA DE PRENSA EN 30 MINUTOS
Síntoo, isto dábaselle mellor a túa nai.
Sexa como sexa, aquí estou.
Nas últimas semanas, houbo un nome que ocupou os titulares
sobre o que será un momento histórico no béisbol.
En tres días, os seareiros dos Giants acollerán unha lenda
no Novo Tokyo Dome
co retorno de Ken Sato á terra que o viu nacer.
Démoslle a benvida na súa volta ao Xapón
ao novo membro da familia dos Giants
Ken Sato!
- Ken! - Grazas pola espera.
Quen empeza?
Fágoo polos fans.
Só se precisan uns fundamentos.
Non. Eu dixen que era o mellor xogador "vivo".
Otani que diga o que queira.
Moi tenro. Grazas.
Amo o béisbol. É o único que teño.
Caldo de ósos e trigo, meu.
Meu. Meu. Meu!
Novato? Nin que fose béisbol infantil.
En EUA os xogadores son moi diferentes.
Como se vai adaptar ao estilo de xogo xaponés?
Itou-san, non?
O béisbol é igual en todos lados.
E o espectáculo de Ken Sato, tamén.
Aquí, en Estados Unidos e onde sexa.
Sr. Sato, porque volveu ao Xapón?
Perdoe. Como se chama?
Ami Wakita.
Un momento. É seareira dos Tigers, non si?
A cuestión non é de que equipo son,
senón por que a piques do seu primeiro campionato
decidiu marchar e comezar de cero.
Hai quen apunta a estrés emocional.
- Por motivos... - Non viñemos murmurar.
- Ei! Non se pasen. - Senta.
Non teño problema en responder.
Señora Wakita, continúe.
Grazas.
Hai quen afirma que marchou debido á perda de súa nai
e a que había algún asunto familiar sen resolver.
Kenji.
Desculpe, señora Wakita.
Por desgraza debo asistir a un evento de seguidores.
Espero velos nuns días
no espectáculo íntegro de Ken Sato.
Cóidense.
- Neronga está atacando Akihabara. - Merda.
ALERTA POR KAIJU
Espera! Sato!
Anda, adestrador Shimura.
A min non me enganas.
O espectáculo de Ken Sato non ten lugar no meu equipo.
Mira, compréndoo.
Levades uns anos complicados,
pero estou aquí para axudarvos.
Deixa que me ocupe eu, que gañe uns partidos
e levaremos o equipo ao cumio, onde debe estar.
Ves? Ese é xusto o teu problema.
Non tes humildade.
Para ser un Giant, non basta coa actitude.
Xa hai tempo que deixei de crer nos Giants.
Tes que sacar a Neronga de aquí
sen ocasionar moitos danos.
Dáme un respiro.
Estouno facendo o mellor que podo.
Moi ben.
Para. Por que o fas tan difícil?
Xírate...
Ben, xa o intentei polas boas.
Iso é! Que vos pareceu?
Onde quedou o cariño?
Ultraman!
Deixa de alardear e dedícate ao teu!
Creo que xa rematei.
Estás ben?
Define "ben".
Coidado, Ken!
Aquí a Forza de Defensa Kaiju. Evacúen a zona de inmediato.
Non tiñades porque vir.
Xa o estaba rematando.
Xa cho advertimos.
Non es un axente autorizado polo goberno.
Evacúa inmediatamente ou teremos que arresta...
Vaia!
Iso é o que pasa cos axentes autorizados?
Ai, non.
Ken, tes que controlar a situación.
Foi o armadillo eléctrico.
Tes as pulsacións moi altas.
Xa sabes como afecta o estrés a Ultraman.
Pois non, recórdamo.
O temporizador de cor cambia e perdes os poderes.
Que ben.
Interrompemos a emisión para informar
sobre outro ataque de kaiju no centro de Toquio.
Fai algo.
Chamou? Seguro que me chama.
Chamou, si.
Xenial.
Mi madriña.
Ven ao Xapón, axuda a teu pai, salva o mundo.
Será xenial.
A FDK está usando unha forza excesiva.
Busco unha ruta de volta á batalla?
Sabes? Esta noite xa me eliminaron.
Que se ocupe a FDK.
PAPÁ
Xusto a tempo. Hora de sentirse culpable.
Xa deixou dez mensaxes.
Kenji! Tes que volver. É a túa responsabilidade.
Non, grazas. Hoxe xa levei unha boa tunda.
Bloquea as chamadas. Necesito tempo a soas, Mina.
Tras a entrevista coa Sra. Wakita, claro.
Espera, a muller da rolda de prensa?
Si, Ken. A muller da rolda de prensa.
Xa vas unha hora tarde.
Seica é moi bo evitando preguntas difíciles.
Estes fideos están de morte. Quere?
Non, grazas.
Podo gravar?
O que precise.
Ten unha carreira impresionante.
Luva de Ouro, Bate de Prata.
Quere té?
Pero nunca gañou un campionato.
Vaia! Directa á xugular.
É só unha observación.
"Só unha observación." Xa.
Hai grandes xogadores que nunca gañaron títulos.
Si, pero moitos din que é mellor ca eles.
"Moitos"?
Xa me viu xogar, non?
De media 420 bateos e 624 roubos de base.
Pero?
Pero as estatísticas persoais non gañan campionatos.
Entón estame freando o ego?
Non dixen iso.
E, honestamente, non quero falar de estatísticas.
Entón por que falamos diso?
Porque os xogadores falan máis cómodos diso que de si mesmos.
A min gústame falar de min.
Xenial.
Quero saber o porque.
Por que evita entrevistas e non se achega aos seus compañeiros?
Por que deixou unha cidade que o quería para...?
Ten que mollar os fideos na salsa.
Fago as cousas como me parece.
Vale.
Retrocedamos un pouco.
Pregunteille por súa nai.
Outra vez.
Mudáronse aos Ánxeles cando era un neno e seu pai quedou aquí.
Non debeu ser fácil.
Xa, meu pai non se preocupou cando...
Os nenos ríanse de como falaba, do seu aspecto ou do que come?
Un non tarda en ver que sempre van falar de algo.
Así que hai que darlles outros motivos para que o fagan.
Podo publicar iso?
Chiho!
- Chiho! Que fas? - Mamá!
Schuwatch!
- Non se pode subir á mesa. - Non.
Síntoo moitísimo.
- Toma. - Tiña que vixiala miña nai.
Sabes unha cousa? Quédache xenial.
- Chiho, abaixo! - Ultraman é o mellor.
OFICIAL XEFE DA FDK
SEDE DA FORZA DE DEFENSA KAIJU
Todos sufristes a perda de compañeiros, amigos
e incluso familiares pola devastación que causaron os kaiju.
Eu mesmo sentín esa dor, esa perda
e levántome tódolos días pensando en como podo evitar que iso volva pasar.
Os nosos sacrificios non foron en balde.
Hoxe é un día que pasará a historia.
Grazas aos vosos encarecidos esforzos,
as nosas familias e tódalas que habitan neste país
pronto poderán vivir nun mundo mellor e máis seguro.
Un mundo no que non exista o medo.
Niño de Voitre, aquí Black Jack 73.
O paquete está de camiño. Cambio.
Recibido, Black Jack 73. Cal é a hora de chegada?
En oito horas, trinta minutos. Cambio.
Entendido, agardamos a vosa chegada. Cambio e corto.
Si!
A iso me refería!
Parece que lesionaches un manguito rotador
durante a batalla.
O prezo por salvar vidas.
Ken, salvar vidas é o teu deber.
Prefiro salvar o brazo e deixarlle os kaiju á FDK.
Xa sabes o que ocorre cando llo deixas a eles.
Si, que me tomo un batido de chocolate dobre
e durmo coma un bebé.
Non actúes coma miña nai.
Actúo como me programaron.
Auga de coco?
Mina, tiraches as miñas bebidas boas?
Opción saudables para un corpo saudable.
Sabe a peido.
Ken. Quero saber se estás considerando tomarte un descanso.
De beber peidos?
Do béisbol.
Deixar o único que me fai feliz?
Vai ser que non.
Pon a tele.
A FDK e Ultraman xeraron hoxe máis destrución na loita contra Neronga.
Segundo unha testemuña...
Ultraman encántame desde sempre.
Fixo moitas cousas boas no pasado.
Grazas, cidadá.
Pero estivo meses desaparecido.
E agora que volveu,
parece que lle dá todo igual.
Mirade iso.
Non foi a propósito.
Agora están todos na miña contra.
Shimura, a FDK, señoras.
Podo tomarme un respiro de Ultraman?
Por suposto.
Estou desexando verte xogar. Estou moi orgullosa de ti.
Quen é o número un?
Kenji. Espero que te afagas a Toquio.
Sei que non é o que querías, pero estás facendo o correcto.
Teu pai necesítate debido á súa lesión.
Espero que atopedes o equilibrio.
Sempre te apoiarei.
Aínda que xogues nos Giants.
Aínda non hai sinais do seu localizador?
Non, Ken, síntoo.
Por desgraza, aínda segue...
Fixeches o que puideches.
Mina, podes poñer un partido antigo?
Claro, Ken.
Veña, Kenji!
Incrible, rapaz!
Kenji!
- Conseguino, mamá! - Fixéchelo xenial.
É incrible o lonxe que a lanzaches!
Así se fai!
Adictos ao béisbol, benvidos á xornada inaugural
e ao partido entre os Giants e os Swallows como visitantes.
Escoite que entrevistaches a Sato, Wakita.
Hai quen quere saber máis.
Sabes, Kubo? Isto vai de béisbol, non de rumores.
Escoiteite na rolda de prensa.
Isto está que arde.
Esta noite reúnense 42 000 fans
que esperan ver en primicia a Ken Sato
e que están desexando ver que pode ofrecer aos Giants.
Non podo crer que vaia xogar con Sato...
Con isto vas sacar unha fortuna en eBay.
Veña, dáme un sorriso.
Voute deixar en bo lugar.
O xardineiro dereito Ken Sato!
Sato! Sato!
Ai, Kenny.
Que mágoa o dese ombreiro.
Rómpeme o corazón.
- Strike un! - Veña, vai en serio?
Supoño que as "lendas" tamén son humanas.
Veña, Sato!
Strike dous!
Non hai unha versión xaponesa deste tipo?
A versión xaponesa vaiche facer comer o bate!
Ai, si? Probamos?
Veña, meus. Separádevos.
Niño de Voitre, aquí Black Jack 73.
Chegada en dez minutos.
Final do primeiro, dous strikes para Sato.
Non parece contento.
Parece que vai probar algo distinto.
Vai batear coa dereita.
Nunca vira isto durante unha quenda de bate.
Un grand slam!
Si!
Ben, Kenji!
ALERTA POR KAIJU
Deus santo.
Black Jack 73, continúa, vai á esquerda...
Mira iso!
Deus santo.
Xigantrón.
Atención! Abandonen o recinto pola saída de emerxencia máis próxima.
Repito. Diríxanse á saída máis próxima.
Isto non é un simulacro.
Oe!
Iso por enfastiar o partido!
Cagueina.
Enviade tódolos jets. Acabade con Xigantrón.
E recuperade o paquete.
Que ocorre?
Ken, xa viches o que lle fixo a FDK a Neronga.
Acabarán con Xigantrón se non intervés.
FDK Azul 14. Buscando obxectivo.
Niño de Voitre, estamos preto...
Estalo vendo?
Ola, meus! Xigantrón xa está voando lonxe de aquí.
Así que,
poderiades marchar para casa cos avións.
Se Ultraman interfire,
tedes autorización para usar un ataque mortal.
Ves o que pasa cando vou de bo?
É que tes que ser o bo.
Ola, Sr. Xigantrón.
Se me dás o que sexa que levas,
pode que os avións te deixen en paz.
Niño de Voitre, Xigantrón está ao alcance.
Fixando obxectivo.
Alto. Volve Ultraman.
Por favor! Vante matar!
Señor. Perdemos o obxectivo.
Seguramente lle deamos a Ultraman se abrimos fogo.
Dáme igual Ultraman.
O paquete sobrevivirá?
Si, señor.
Pois dispara!
Entendido. Fogo.
Perigo. Acción evasiva...
Ken. Estás ben?
Non. Non, non.
Mina! Análise de emerxencia.
Buscando lesións.
Ken, isto é moi raro.
Segundo a miña análise,
tes dous latexos?
Non. Non é o meu latexo, Mina.
Ai, Deus, iso é...?
Si, é a fin do mundo.
El está ben?
É unha femia, Ken.
A cría é femia.
A respiración é normal. Os seus reflexos están ben.
Parece que o pulso é elevado, pero...
Dáme as malas novas.
Non teño datos específicos sobre a fisioloxía de crías de kaiju.
Espera, desculpa.
Non programaran meus pais todo o que sabían destas cousas
no teu cerebro eléctrico?
Non é unha cousa, Ken.
Nunca viramos unha cría de kaiju.
Ninguén vira unha.
Xenial, moi útil.
Será mellor que lle pregunte a Siri.
Non son eu quen trouxo unha cría de kaiju xigante.
Temos que pensar algo.
Xenial.
- Por que cambia de cor? - Pregúntalle a Siri.
Non empeces, Mina.
Por dicir algo, Ken,
diría que o aprendeu de ti.
Non, non!
- Queres dicir... - Si, Ken.
Cre que ti es súa nai.
Non estou feito para isto.
Teño unha vida. Un título que gañar!
Fago algo bo e agora tócame coidar
dun lagarto xigante rosa!
Temos que sacalo de aquí.
E onde queres que a levemos, Ken?
Levarémola a Illa Kaiju.
Por desgraza, ninguén sabe onde está.
Veña!
Nin teus pais nin a FDK foron quen de localizala.
Ken, sería terrible que tornases á túa forma humana.
Ola.
Que acabas de facer?
Tenche medo.
Que me ten medo? Pero se mide seis metros!
Non sabe quen es. Só coñece a Ultraman.
Mina! Unidade de contención!
Cal delas?
A máis grande!
Mi madriña.
Só hai unha persoa que pode axudarche, Ken.
Nin de broma! Non estarás insinuando...
Perdoa, Ken. Xa o chamei.
Kenji. Son teu pai. Estás aí? Ola?
Non pode ser. Produciuse a eclosión.
Cubride a zona. Atopade a cría e traédea con vida.
Kenji.
Ola, Papá, que tal?
Que che pareceu o partido?
Grazas a Deus. Estás ben?
Si, estou xenial. Xa sabes.
Foi unha batalla dura.
Estou algo canso, recuperándome, pero...
Que foi iso?
Pois, xa sabes.
Teño unha festa abaixo.
A criatura máis magnífica do planeta acaba de morrer.
A última da súa especie.
E ti dás unha festa?
Esa magnífica criatura case me arrinca a cabeza.
Apenas te vin nos últimos 20 anos.
Escolliches esta cidade e monstros por riba de nós.
- Non. - Sofres unha lesión, non podes máis
e volvo a arranxar o desastre que deixaches como...
Ultraman.
Ao cal accedín porque mo rogou mamá.
Pero a ti só che preocupa o monstro.
O de sempre.
Non. Eu só quería protexerte.
Pero non o fixeches.
Nin me prestaches atención.
Dime a verdade.
Cando desapareceu mamá
tan sequera a buscaches?
Ambos sufrimos pola súa perda, Kenji.
Xa te deixo en paz.
Ostras, Ken.
Calmouse un anaco e logo volveu empezar.
Si, xa o oio!
Sigue téndoche medo, Ken.
Ti cres?
Oe! Ola.
Ola!
A ver se así vai.
Antes.
Despois!
Antes.
Despois!
Antes.
Despois!
Antes.
Ves?
Son eu.
E agora que?
Creo que lle é a barriga.
Debe estar morta de fame.
Teño pinta de saber que come unha cría de lagarto xigante?
Mina, dálle algo antes de que esmague outro coche.
Claro, Ken.
Xenial.
Avea con xarope e azucre moreno. Filete de Nova York.
Veña, proba.
Non fagas iso!
Para agora mesmo.
Vas ter un problema, señorita.
A ver. E agora que?
Que acaba de pasar?
Parece que a cría pode ecolocalizar a súa presa.
Vale, vale!
Queres peixe? Pois terás peixe.
Xa cho traio.
Toma. Aquí tes o almorzo.
A continuación, a FDK continúa na procura de Ultraman
e ensinamos a facer tonkatsu ben crocante.
Pero que...
Por Deus!
Que noxo.
Como cheira.
Por Deus.
Que desfeita.
As rosquillas non foron boa idea.
Sei que estás canso, pero hoxe tes partido, Ken.
Despois do de onte? Como imos xogar?
Decidimos que, malia a batalla,
o estadio é seguro e imos xogar o partido.
Como non.
Claro que imos xogar.
E que facemos coa cría, Ken?
Nós non imos facer nada.
Es ti quen vai pensar algo.
Usa a imaxinación.
Es un ordenador coa última tecnoloxía.
Estudos afirman que isto non é bo para os nenos.
A tele: a neneira definitiva.
Non esteas así todo o día.
Non vaia ser que se enganche a esa canción.
E outro strike.
Sato parece esgotado.
Parece que Sato e o receptor dos Swallows
están intercambiando unhas palabras.
Ai, non.
Xa había tempo que non viamos unha pelexa así.
Ambos bancos levantáronse e están lanzándose puñadas...
Ken, temos que ensinarche unha cousa.
Necesito unha boa nova, Mina.
Dime que atopaches Illa Kaiju.
Pois non, Ken,
pero o bebé ten unha sorpresa para ti.
Miña nai querida, que é ese cheiro?
Non podes dar media tonelada de peixe a un bebé de seis metros
sen esperar un monte de...
O que me recorda que temos un asunto que tratar.
Imos ter que coidala ata que atope Illa Kaiju.
Mina, teño por diante toda unha tempada de béisbol.
Non podo facelo.
Ken, trouxéchela ti, así que é a túa responsabilidade.
Se non a coidas, morrerá.
Non vai ser fácil, pero axudareiche no que sexa posible.
Vamos ter que alimentala, lavala,
ensinarlle a usar o baño.
Vas ter que aprender a calmala,
inclinala, bisbar, arrolala e darlle o chupete.
DÍA 1
BEBÉ ESPERTO
PARTIDO
Strike!
Eliminado!
Sato, dás pena!
ODIO AS MAÑÁS
DÍA 35
BEBÉ ESPERTO
Eliminado!
Volve a Estados Unidos!
DÍA 42
Xa van dez derrotas seguidas.
Sato parece que vai durmido esta tempada.
DÍA 65
Non se adapta ao estilo xaponés.
Eliminado!
DÍA 71
Tras media tempada, os Giants ségueno tendo difícil
malia a chegada de Ken Sato,
que segue sen impresionar co seu xogo...
Oe, Sato!
Á miña oficina. Xa.
Ameázame a min, Ken Sato, con venderme aos Tigers?
Ninguén vende a Ken Sato!
Estou facendo o que podo.
Deus!
Douche de comer. Límpoche esas inmensas cacas!
Ken, estás chorando?
Non. Non estou chorando.
Queres batear? Iso sempre che senta ben.
Si. Soa ben.
Toma esa, Ken.
Veña, meu. Vamos. Es Ken Sato.
Veña! Dálle á pelota! Es o maldito Ken Sato.
Unha simulación de terapia? Teño varias sesións na base de datos.
En serio?
Chamo a alguén? A un amigo?
Como se tivese algún.
Oe, está quieta. Ola?
Ami, son Ken. Ken Sato.
Ola, Sr. Sato.
Se é polos meus comentarios, eu só podo xulgar o que vexo.
Se quere aclarar as cousas...
Podemos falar? Sen que conste.
Schuwatch!
Toma esa, Gazoto!
Agora estou ocupada. Deixa iso!
Bum! Lanzamento de drons!
Es a única persoa coa que podo falar.
Fagamos un trato. Tes cinco minutos.
- Si! - Pero tesme que dar algo a cambio.
Unha entrevista real.
Trato feito, cando queiras.
Vale, isto non vai constar, entón.
Mina, distráea.
Ken? Segues aí?
Si. Estou aquí.
Cal é o segredo?
Como o fas? Como podes con todo?
Co traballo, ca nena.
Non che dá gana de tirarte pola ventá?
Ken, tes un fillo secreto?
Iso si que sería un bombazo.
Non. Só é curiosidade.
Pois non é nada fácil, Ken. Ás veces son coma pequenos monstros.
Mamá!
Pero tamén te sorprenden.
Teñen corazón e mente propios.
Intentan descubrir quen son e que queren.
Nós somos o único apoio que teñen.
Nós: imperfectos e feitos un lío,
lidando cos nosos problemas,
intentando descubrir quen somos.
Pero sabes que? Iso é o verdadeiramente fermoso.
Ás veces miro a miña filla
e creo que eu aprendo tanto dela como ela de min.
Incrible.
Si, dende logo.
Baixa a unidade de contención.
E cando te deas conta
xa non lle interesarán os xoguetes e iso romperache o corazón.
Estou segura de que non tes nin idea de que falo.
Ken?
Remataron os cinco minutos. Vas cumprir coa túa parte do trato?
Si. Mañá pola noite.
Claro.
Ben. No Tonkatsu Tonki.
Ás 19:00? Adeus.
Mina? Recrea un parque.
Podes coller ideas dunha simulación antiga.
Algo sinxelo.
Teño a simulación perfecta.
Veña, Kenji!
Ganbatte!
Un bo detalle, Mina.
Vale, así.
Cóbados arriba.
Prepárate.
Alá imos.
Non!
Non pasa nada. Non pasa nada.
Ás veces pasa. Tes que practicar.
Prepárate e non perdas de vista a pelota.
Ichi, ni, san, aí vai.
Si!
Veña, nena! Temos que correr as bases!
Así. Vamos!
Si!
DESPREGANDO
Temos peixe e rosquillas suficientes, non?
Si, temos as reservas completas.
Se esperta, pon o seu programa.
Déixalle bailar esa trapallada de canción.
Se pasa algo, mándame un sinal ao reloxo.
Ken, non pode estar máis segura. Pásao ben.
Hai, dozo.
- Itadakimasu! - Itadakimasu!
- Que tal? - Boísimo.
Como deches co sitio?
Viña ca miña familia.
Miña nai traíame cando meu pai tiña que...
traballar ata tarde.
Falaches con el dende que volviches?
Pois non. El e mais eu non...
Perigo.
Ichiro xa me advertiu que ata ao diaño
lle farías confesar.
De iso trata o meu traballo.
Non te opuxeches a isto durante a nosa charla doméstica.
Vas volver fuxir?
Non pensaba.
Xenial.
Pois deixa o reloxo
e dime por que non falas con teu pai.
Mira quen espertou. Queres ver a papá?
Aquí tes.
Queres algo para picar mentres?
Vaia!
Estás experimentando acidez.
O síntomas son: ardor, náuseas...
Ai, non.
Por que che intereso tanto?
Porque tes algo distinto aos demais.
Aínda non sei o que.
Polo que dixeches e o que non.
Levo xa tempo nisto para sabelo.
E cando o sei, son coma un pitbull.
Non o deixo pasar.
Pareces miña nai.
Dime.
En que son distinto?
Na última entrevista, dixeches que os nenos se burlaban de ti,
así que lles deches algo de que falar.
Non che gustaba o que dicían, pero dábache igual que falasen.
Continúa.
Túa nai estaba ao teu lado, ía a tódolos partidos.
Pero creo que foi difícil non ter contigo a teu pai.
Querías que estivese aí para salvarte e protexerte.
Danche igual o diñeiro e as gabanzas.
Queres atención.
Queres que el te vexa, máis que calquera outra cousa.
Mira aquí. Mira a papá. Está aquí.
Moi ben. Boa nena.
Coidado.
Isto non é bo.
Non podes saír desta zona.
Pedindo obediencia.
Por favor, volve á zona designada.
Non. Non fagas iso.
A papá non lle vai gustar esta desfeita.
Fenda na entrada principal.
O mundo non vai acabar por que te mostres vulnerable.
Os teus seguidores non esperan que sexas Ultraman.
Tes que collelo?
PORTA PRINCIPAL EN DIRECTO
Non pode ser!
Ami, síntoo moito. Teño unha emerxencia familiar.
Oe, non te descoides.
Coco7. Premium.
Opcións saudables para un corpo saudable.
AS COUSAS Á MIÑA MANEIRA, POR KEN SATO
Ken, informouse dun incidente en Daikanyama.
Parece que hai unha criatura rosa e grande atemorizando os cidadáns.
Deus, non.
Síntoo. Son unha neneira horrible.
Pois si.
Envía o escuadrón de ataque e prepara a miña nave.
Si, señor.
Aeronave 5, listos para o despegue.
Ken, xa a localicei. Está preto.
Igual chego antes...
Non!
- Domo. - Arigatou gozaimashita.
Non pode ser, Ultragirl!
Mamá!
Non conseguiches que quitase a máscara?
Non, é cabezona coma ti.
Cambiaches de plans?
Si, parece que quedamos as rapazas.
Imos por xeado?
Si!
Ou a miña superheroína ten que...
Un kaiju!
Non pasa nada, mamá. Xa te protexo.
Schuwatch!
Correde!
Non.
Ben.
Ven aquí.
Ven con papá.
É dicir,
quieta aí, besta!
Non.
Mina, temos un problema. A nena acaba de derreter a Pac-Man.
Ten acidez.
Os bebés poden ter iso?
Onde está o bebé?
Sabe coma un home run.
- Mira por onde vas! - Perdoa.
Isto non é bo.
Onde está a nena? Aí está!
Baixa xa. Con coidado!
Creo que non che fai caso.
Grazas pola observación.
Non. Non é momento de xogar.
Baixa de aí agora mesmo, señorita.
Aí están. Usade tranquilizantes só desta vez.
Non!
Aguanta! Xa vou!
Non!
Bebé!
Non, non.
Non pasa nada. Non che vai pasar nada. Xa está papá aquí.
Ultraman, devolve a cría á FDK
e non tomaremos represalias.
Mina, está ferida!
Prepara a base. Temos que chamalo.
Chama a papá.
Papá, non quero queixas, que me culpes ou críticas.
Agora non. Necesito que me axudes.
Incrible.
Está ferida, papá.
Atacáronnos, non sei que facer.
Perdeuse cando tiña que estar con ela.
Papá, por favor! Ten coidado.
Non pasa nada. Non che vai facer dano.
Non pasa nada.
Alégrome de velo, profesor.
Ola, Mina.
Canto tempo.
Si. Moito.
Fasme un favor?
Podes realizar unha análise química?
Si, claro.
Estou aquí. Estou contigo.
Papá, fai algo.
Axúdaa.
Mina, parece que ten un brazo roto.
Podes confirmalo?
Si, é correcto.
Ten unha fractura no úmero medio e un hematoma.
Non pasa nada, non che pasa nada.
Análise química finalizada, profesor Sato.
É un sedante potente, pero inofensivo.
Sintetiza 100 centímetros cúbicos.
Si, profesor.
Ben, imos necesitar máis.
Máis? Para que?
Kenji, podes non estar de acordo comigo no que queiras,
pero agora eu son a súa única oportunidade.
Déixame axudar.
De acordo.
Papa. É Coelliño?
Contigo sempre funcionou.
B-i-n-g-o
Suxéitaa ben, Kenji.
B-i-n-g-o
Que se chamaba bingo
Akiko, saúda a papá.
Ola, papá.
Véxote, papá, véxote.
- Que é iso, mamá? - Anícate!
Lamento interromper, señor.
Gustaríame desculparme por non lograr capturar a cría.
Non pasa nada, capitán.
Esta noite, aprendemos algo moi valioso.
Observa.
Como sospeitaba,
a cría posúe a habilidade de ecolocalizar para buscar un camiño,
co cal, quererá volver á casa.
Cando o faga, seguirémola a Illa Kaiju
para destruílos a todos.
Non aprobas o meu método?
Síntoo, señor. Creo na misión de todo corazón,
pero non hai outra maneira?
A túa compaixón resulta admirable, capitán.
Tes fillos. Un neno e unha nena, verdade?
Son todo para min, señor.
A familia é todo.
Daría o que fose por pasar un día coa miña muller e a miña filla.
O que fose.
Non desfruto da misión.
Son un científico, non un cazador.
Pero aprendín que hai que tomar decisións difíciles
para protexer a quen queremos.
Entendido?
Si, señor.
Capitán, pareces esgotado.
Reúnete coa túa familia.
Descansa e seguiremos coa busca pola mañá.
Grazas, señor. Boas noites.
FALECIDO
Que mal hábito.
Creo que nos saíu ben dentro do malo.
Papá.
Agradézoche que viñeses, de verdade.
Pero isto non te converte en Ultrapapá.
Non imos ser os mellores amigos dun día a outro.
Kenji, teño que ensinarche algo.
Mina, as noticias.
OFICIAL XEFE DA FDK
Por sorte, a FDK puido evitar danos
e non houbo feridos.
Pero o kaiju fuxiu
e Ultraman parece que defendía a besta.
A FDK está buscando de forma exhaustiva a criatura e Ultraman.
Protexeremos as familias desta cidade.
Chegaremos ao fondo do asunto e acabaremos coa ameaza.
Kenji, estiven observando a Onda.
Ata agora bastáballe con acabar cos kaiju que atacasen a cidade.
Pero xa non.
Non intentou matar o bebé. Quérea viva.
Coñezo a Onda dende hai moito.
É brillante e astuto.
Non vai parar.
Non desistirá ata que a capture e acabe contigo.
B-i-n-g-o
Que se chamaba Bingo
Non temos que ser mellores amigos.
Pero estamos de acordo en que ela é a prioridade?
Si.
Ben.
Tes un plan?
Cremos que o mellor sería que volvese
ao seu hábitat, profesor Sato.
Pero a posición de Illa Kaiju é aínda descoñecida.
Aínda atopándoa, sen unha nai que a defenda,
é posible que morra de fame, se afogue ou sufra hipotermia.
Podería comela outro kaiju...
Xa o pillo.
Temos que criala como o faría a súa nai.
Suxires que ti e mais eu, Ultraman...
os Ultraman, que son quen deberían loitar contra eles,
adestren a este bebé para que acabe connosco?
Kenji, necesítanos.
Veña, érguete. Temos que medirte.
E analizar a túa carga xenética.
Que facedes?
Temos que examinala para planear un réxime de adestramento
que protexa a Emi dos depredadores.
Emi? Un momento.
Chamácheslle como mamá?
Creo que estaría de acordo.
Ben, Emi.
Érguete, dereita.
Deus, meu pai é un murmurador de kaiju.
Mina, prepárate para inserir un microrrastrexador.
Emi, podes imitar a Coelliño?
Boa nena.
Mina, saca un premio.
E antes de comer sempre dicimos: "Itadakimasu!".
Profesor Sato, creo que Emi
ten náuseas a causa da menciña.
Papá, atrás. En serio.
Está ben.
Itadaki...
...masu.
Volve aquí, señorita!
Outra derrota para os Giants, xa van seis seguidas.
SATO NAS ÚLTIMAS
1. NADAR 2. CAZAR 3. COMER!
De volta á competencia,
os Giants están a un partido da primeira posición.
Os Giants estanse unindo grazas a un Ken Sato máis maduro.
Salvado!
Imos aos playoffs!
O home run de Sato faille un oco nos playoffs aos Giants.
Nunca vira unha remontada semellante.
Non sei que lle pasa a Sato,
pero trátase dun cambio positivo.
Está brillando no campo e tamén está unindo o equipo.
Pensei que nos faría ben saír da casa.
Segue igual.
Levo unhas semanas sen vir.
Cantos recordos me trae.
Despois de marchardes, convertino nun laboratorio.
Xa coñeces a túa nai. Nunca estaba quieta.
Si que a buscaches.
Si.
Como a boto de menos.
O seu corazón e a súa paixón pola vida.
Ensinoume o que significaba ser humano.
Síntoo moito, papá.
Envioumos ela.
E vídeos de tódolos teus partidos.
Lémbraste da serie de 2002?
Unha noite despexada. Asentos no campo.
Matsui estivo incrible.
Que? Pensei que a perdera.
Nunca esquecerei a cara que puxeches cando a collín.
Berrabas coma un tolo
cada vez que Matsui lanzaba fóra do campo.
Pensaba que, se alguén podía facer iso cun bate e unha pelota,
chamar a túa atención e facerte sorrir.
Entón, eu tamén tiña que facelo.
Foi o mellor día da miña vida.
Si, pero só foi un día.
Queres xogar?
Grand Slam!
Si!
- O público tolea. - Así se fai, Emi!
Salvada!
Bo traballo, Emi!
Non pasa nada. Podedes seguir xogando.
Emi, non podo crer o lonxe que lanzaches a pelota.
Fixeches algo bo, Kenji.
Fixemos algo bo, papá.
- Non sería posible sen ti. - Espérame!
Que gracioso.
Papá.
Algunha vez che preocupou que non bastase co teu poder?
Que non foses quen de protexernos?
Tódolos días.
Cando ía loitar, nunca sabía o que ía pasar.
Se sobreviviría ou non,
se podería protexervos a túa nai e a ti.
Sei que non foi fácil, Kenji,
o de mudarvos
e construír outra vida.
Seino.
Síntoo moito.
Non está mal converterse nun superheroe xigante.
É que...
Non se me dá moi ben.
Lémbraste de Gomora?
Si. Cornos grandes, mal xenio?
Si.
Unha noite despois que naceses, túa nai e mais eu estabamos facendo curry.
Iamos comer e soou o teléfono.
"Gomora está atacando Shirokanedai!"
Mirei a túa nai, ao outro lado da mesa e dixen:
"Non sería unha mágoa que morrese sen probar este curry?"
Sorriu e díxome:
"Se morres, romperasme o corazón."
"Chorarei por ti durante semanas."
"Pero prométoche que non desperdiciarei este curry."
Típico dela.
Antes desa noite,
eu era torpe e impulsivo,
o temporizador de cor saltaba en minutos.
Pero durante esa batalla,
só podía pensar na risa de túa nai.
E na túa cara.
Esa foi a primeira vez que o temporizador de cor non saltou.
Non acabo de entendelo.
Túa nai e mais eu pasamos a vida compaxinando,
intentando construír unha ponte entre nós e os kaiju
e intentando criarte.
Ser Ultraman non trata de loitar.
Senón do corazón.
De usar o teu poder para conseguir o equilibrio.
O que estás facendo con Emi...
Túa nai e mais eu nunca o conseguimos.
Que pasa, nena? Que miras?
Por que se moven as estrelas?
Mina, busca intrusos.
Os meus radares foron bloqueados.
Non. É a FDK.
Emi, ven, nena. Son os malos. Ven.
Non, Emi! Non!
OBXECTIVO LOCALIZADO
Os drons localizaron o obxectivo.
Emi! Detrás de ti! Coidado!
SEN SINAL
Hai máis drons na zona?
Temos máis drons na zona?
Si, doutor. A pouca distancia.
Envíaos. Agora!
Eses drons transmiten en vídeo directamente á sede da FDK.
Temos que marchar.
Veña, rula. Marchamos.
Papá, que lle pasa? Que está pasando?
Está entrando en etapa de ninfa, Kenji.
Está cambiando.
Cambiando a que?
Non o sei, pero agora é vulnerable.
Hai que poñela a salvo.
Jet listo.
Papá, en canto chegue o jet...
Papá!
Kenji!
Non!
Despregouse a baliza?
Si, doutor Onda.
Pero viuse afectada por algún bloqueo de frecuencia.
Perdemos o sinal,
pero pode triangularse a posición de Ultraman
nun radio de 8 km.
Ben. Como vai o Proxecto Substituto?
Boas novas, señor.
Estimamos que estará listo en cinco horas.
O Destrutor xa está listo.
Grazas, capitán Aoshima.
Iso é todo polo de agora.
Si, señor.
É o primeiro partido da serie e Sato segue sen aparecer.
Non se presentou ao adestramento de onte
e a dirección do equipo aínda non fixo declaracións.
Esperamos que estea ben.
Mina, algún cambio?
Non, Ken.
Segue estable, pero ten lesións internas graves.
Síntoo.
E Emi?
Difícil de dicir, Ken.
Os meus sensores non penetran o casulo.
Non, non.
Non pode ser.
Mina, de onde ven ese son?
Procede do este, a un quilómetro.
Deus santo.
Emi.
Non, Emi. Non!
Non, nena.
Emi, mírame. Mira a papá!
Mina, necesito unha análise. Que observas?
Rastrexando, Ken.
Aproxímase algo, vén pola baía.
Non pode ser.
Emi! Non!
Mina, ocúpate de papá.
Perigo, realizar acción evasiva.
Mina! Escudo!
Kenji.
Ken?
Estás...?
Estás ben, Ken?
Deus, Mina.
Os meus sistemas están fallando.
Vou quedar sen conexión.
Papá?
Mina, está morto?
Síntoo.
O meu escáner non detecta vida.
Ken?
Levo observándote dende que eras un neno,
sei que tes dúbidas
sobre seguir os pasos de teu pai,
pero véxoos en ti.
A teus pais.
O sentido do humor de túa nai,
o directa que é.
E a forza de teu pai.
É fermoso.
Es un gran xogador de béisbol, Kenji.
Pero estabas destinado a ser Ultraman.
Unha cousa máis, Ken.
O rastrexador de Emi
segue activo.
Podes salvala.
Mina, non o digo suficiente.
Grazas.
De nada.
Vai pola nosa nena.
B-i-n-g...
Imos en dirección sueste. A cría leva un ritmo estable.
Ben.
Seguirémola ata Illa Kaiju.
Cando cheguemos, faremos o que hai que facer.
Dr. Onda, como soubo que atraeriamos a cría?
Como dixen, Capitán, a familia é todo,
incluso para estas criaturas.
Aí está a miña nena.
Emi, temos que marchar. Non é a túa verdadeira nai.
É falsa.
Fixérono os malos para enganarte.
Sei que estás aí! Covarde!
Ataca, Mecha Xigantrón!
Ataque con mísiles xa!
Non!
Non, non.
Veña.
Esperta!
Ai, Deus.
Mátao.
Emi!
Ai, Kenji.
Teu pai quere estar aquí máis que calquera outra cousa.
Pero, ás veces, ten que estar lonxe para protexernos.
Papá? Estás vivo.
Prometinche que sempre estaría contigo.
Outro Ultra?
Acaba con ambos!
Que lle pasa, nena?
Que ocorre?
Señor, os sistemas do Mecha non responden.
Inténtao de novo.
Xigantrón rexeitou os nosos protocolos.
Xa non temos control sobre a criatura.
Leva a tripulación ás rutas de escape.
Asegúrate de que estean a salvo.
- Pero, señor, eu... - A FDK ten que perdurar.
Aínda que eu non estea.
Vaite.
Abandonade a nave!
Todo o mundo ás saídas!
Abandonade a nave!
Veña! Vamos!
Agora é cando o malo saca unha forza que descoñecíamos?
Son as rutas de escape.
Papá! Estás ben?
Estou ben, Kenji.
Facémolo xuntos?
Non ía ocuparme eu só.
Schuwatch!
Coidado!
Non toques o meu fillo!
Chiho, coidado.
Non quero cereais e vómito no coche.
Só está xogando.
Estades ben?
- Ola, Ultraman! - Non.
Ola.
Hala! Mira!
Ola! Eu coñézote!
Emi, veña. Deixa a humana en paz.
Que chula!
Chiho!
Ultraman! Confiaba en ti.
Confiaba en que nos protexerías.
Que as protexerías.
Ultraman, deixáchelas morrer!
A por el!
Kenji.
Morre!
AUTODESTRUÍR
TEMPO RESTANTE
Akiko, saúda a papá.
Ola, papá!
Véxote, papá, véxote.
Pronto.
Non. Vai destruírnos a todos.
Non, Kenji!
Algunha vez che preocupou que o teu poder non bastase?
Non poder salvarnos?
Tódolos días.
Cando teñas fillos,
entenderalo.
Se son o bastante forte, quizais poida manter a papá a salvo.
Kenji!
- Ataque masivo... - Aínda non o localizamos...
Testemuñas viron a Ultraman lanzarse sobre unha bomba.
- Salvounos. - Ultraman salvounos.
Tras unha tempada complicada,
demostraches ao mundo que estaba equivocado, uniches o equipo
e levaches os Giants
a gañar o seu primeiro campionato en anos.
Debes sentirte ben.
Non son o responsable.
Foi grazas ao equipo.
Alégrome de formar parte del.
Antes falei con Shimura e dixo:
"Ken Sato é posiblemente un dos mellores xogadores que adestrei."
"É un exemplo do que significa ser un Giant."
Moitos críticos, eu incluída, vimos un cambio.
A que se debe?
Non estaría aquí de non ser pola miña familia.
Meu pai, miña nai.
Eles fixérono posible.
Gustaríame que ela puidese velo.
Estou segura de que estaría orgullosa.
Deixaba mensaxes así.
Para axudarme a seguir nos momentos difíciles.
Podo compartilas?
Kenji, pode que aínda non esteas esperto.
Pero estaba pensando en ti e quixen compartir as miñas esperanzas.
Espero que lle deas unha oportunidade a teu pai.
Créalo ou non, quérete de corazón.
Espero que poidas entendernos.
Que entendas que intentabamos prepararte
para os desafíos que tiñas por diante.
Co paso do tempo, convertémonos en recordos.
Espero que transmitas algún destes recordos,
algunha destas leccións,
porque ao final fixémolo todo con cariño.
Bótote de menos.
Ata pronto.
BASEADO NA FRANQUICIA "ULTRAMAN" DE TSUBURAYA
CHAMADA ENTRANTE
Óesme, Kenji?
NEBULOSA M78
Son mamá.
Sigo viva.
Axúdame a volver á casa.
Subtítulos: Enya Fernández Berciano